Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2002 M. VASARIO 11 D. NUTARIMO NR. 198 „DĖL Leidimų naudoti žemės gelmių išteklius (išskyrus angliavandenilius) ir ertmes išdavimo taisyklių patvirtinimo ir įgaliojimų suteikimo“ PAKEITIMO

2016 m. d. Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2002 m. vasario 11 d. nutarimą Nr. 198 „Dėl Leidimų naudoti žemės gelmių išteklius (išskyrus angliavandenilius) ir ertmes išdavimo taisyklių patvirtinimo ir įgaliojimų suteikimo“:

1. Pakeisti 3 punktą ir jį išdėstyti taip:

„3. Įgalioti Lietuvos geologijos tarnybą prie Aplinkos ministerijos išduoti leidimus naudoti vertinguosius mineralus, monomineralinio kvarcinio smėlio, metalų rūdų išteklius, natūralias žemės gelmių ertmes naftai ar dujoms laikyti, dirbtines žemės gelmių ertmes kasybos pramonės atliekoms ir kitoms atliekoms laidoti ar laikyti, įrengti ir naudoti dirbtines saugyklas radioaktyviosioms ir toksiškoms medžiagoms laikyti.“

2. Pakeisti nurodytuoju nutarimu patvirtintas Leidimų naudoti žemės gelmių išteklius (išskyrus angliavandenilius) ir ertmes išdavimo taisykles:

2.1. pakeisti I skyriaus pavadinimą ir jį išdėstyti taip:

„I SKYRIUS

BENDROSIOS NUOSTATOS“;

2.2. pakeisti 3 punktą ir jį išdėstyti taip:

„3. Pagrindinės Taisyklėse vartojamos sąvokos paaiškintos Lietuvos Respublikos žemės gelmių įstatyme ir Lietuvos Respublikos žemės įstatyme.“;

2.3. pakeisti II skyriaus pavadinimą ir jį išdėstyti taip:

„II SKYRIUS

LEIDIMUS IŠDUODANTI ĮSTAIGA IR JOS ĮGALIOJIMAI“;

2.4. pakeisti 9 punktą ir jį išdėstyti taip:

„9. Lietuvos geologijos tarnyba apie leidimo juridiniam asmeniui išdavimą, galiojimo sustabdymą, galiojimo sustabdymo panaikinimą ir galiojimo panaikinimą praneša Juridinių asmenų registro tvarkytojui Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, nustatyta tvarka. Lietuvos geologijos tarnyba informaciją Licencijų informacinei sistemai teikia vadovaudamasi Lietuvos Respublikos Vyriausybės 2012 m. liepos 18 d. nutarimu Nr. 937 „Dėl Licencijavimo pagrindų aprašo patvirtinimo“.“;

2.5. pakeisti III skyriaus pavadinimą ir jį išdėstyti taip:

„III SKYRIUS

LEIDIMŲ IŠDAVIMO SĄLYGOS“;

2.6. pakeisti 12 punktą ir jį išdėstyti taip:

„12. Lietuvos Respublikos žemės gelmių įstatymo 13 straipsnio 1 dalyje nurodyti leidimai naudoti žemės gelmių išteklius ir ertmes išduodami konkurso būdu, išskyrus Lietuvos Respublikos žemės gelmių įstatymo 12 straipsnio 6 dalyje nurodytus atvejus.“;

2.7. pripažinti netekusiu galios 14 punktą;

2.8. pakeisti 20.2 papunktį ir jį išdėstyti taip:

„20.2. patikslinama bent viena iš sutarties sąlygų, nurodytų Taisyklių 35.1, 35.4−35.6, 35.13 ir 35.15 papunkčiuose;“;

2.9. pakeisti IV skyriaus pavadinimą ir jį išdėstyti taip:

„IV SKYRIUS

DOKUMENTŲ LEIDIMUI GAUTI PATEIKIMAS“;

2.10. pakeisti 22.6 papunktį ir jį išdėstyti taip:

„22.6. fizinio ar juridinio asmens ar šių asmenų grupės, veikiančios pagal jungtinės veiklos sutartį, sudarytos pirkimo–pardavimo sutarties, įregistruotos Lietuvos Respublikos įstatymų nustatyta tvarka, taip pat įmonės perdavimo ir priėmimo akto kopijas (Taisyklių 20.3 papunktyje numatytu atveju).“;

2.11. pakeisti 25 punktą ir jį išdėstyti taip:

„25. Lietuvos geologijos tarnybai su prašymu teikiamas planas turi būti suderintas su:

25.1. teikiant prašymą naudoti naudingųjų iškasenų išteklius ir žemės gelmių ertmes:

25.1.1. žemės savininku ir valdytoju, kai numatoma naudoti privačioje žemėje, arba valstybinės žemės patikėtiniu, kai numatoma naudoti valstybinėje žemėje. Kai valstybinės žemės patikėtinis yra Nacionalinė žemės tarnyba prie Žemės ūkio ministerijos, planas turi būti suderintas su Nacionalinės žemės tarnybos prie Žemės ūkio ministerijos teritoriniu padaliniu (toliau – Nacionalinės žemės tarnybos teritorinis padalinys) pagal žemės buvimo vietą. Jeigu naudingųjų iškasenų išteklius planuojama naudoti požeminiu būdu arba planuojama naudoti žemės gelmių ertmę, derinamas tik to žemės sklypo planas, kuriame planuojama antžeminė veikla;

25.1.2. Aplinkos apsaugos agentūra, išskyrus atvejus, kai pateikiami Taisyklių 22.5 papunktyje nurodyti dokumentai;

25.1.3. Kultūros paveldo departamento prie Kultūros ministerijos (toliau – Kultūros paveldo departamentas) teritoriniu padaliniu, kai naudingųjų iškasenų išteklius ir žemės gelmių ertmes planuojama naudoti kultūros paveldo objektų ar vietovių teritorijose;

25.1.4. Valstybės sienos apsaugos tarnyba prie Lietuvos Respublikos vidaus reikalų ministerijos, kai objektas yra valstybės sienos apsaugos zonoje;

25.2. teikiant prašymą naudoti požeminio vandens išteklius ir žemės gelmių šiluminę energiją:

25.2.1. žemės savininku ir valdytoju, kai numatoma naudoti privačioje žemėje, arba valstybinės žemės patikėtiniu, kai numatoma naudoti valstybinėje žemėje. Kai valstybinės žemės patikėtinis yra Nacionalinė žemės tarnyba prie Žemės ūkio ministerijos, planas turi būti suderintas su Nacionalinės žemės tarnybos teritoriniu padaliniu pagal žemės buvimo vietą;

25.2.2. Kultūros paveldo departamento teritoriniu skyriumi, kai požeminio vandens išteklius ir žemės gelmių šiluminę energiją planuojama naudoti kultūros paveldo objektų ar vietovių teritorijose.“;

2.12. pakeisti 30 punktą ir jį išdėstyti taip:

„30. Pageidaujantys gauti pakartotinį leidimą Taisyklių 20.3 papunktyje numatytu atveju, fizinis ar juridinis asmuo ar šių asmenų grupė, veikianti pagal jungtinės veiklos sutartį, per 6 mėnesius nuo įmonės perdavimo ir priėmimo akto pasirašymo dienos pateikia Taisyklių 22 punkte nurodytus dokumentus, o su prašymu teikiamą planą derina tik su Aplinkos apsaugos agentūra ir Nacionalinės žemės tarnybos teritoriniu padaliniu.“;

2.13. pakeisti 31 punktą ir jį išdėstyti taip:

„31. Leidimo turėtojas, Taisyklių 20.1, 20.2 ir 20.4 papunkčiuose numatytais atvejais pageidaujantis gauti pakartotinį leidimą, pateikia tik tuos Taisyklių 22 punkte minėtus dokumentus, kuriuos nurodo Lietuvos geologijos tarnyba, ir prašymą arba planą derina tik su Lietuvos geologijos tarnybos nurodytais subjektais (Taisyklių 25 punktas).“;

2.14. pakeisti V skyriaus pavadinimą ir jį išdėstyti taip:

„V SKYRIUS

LEIDIMO REKVIZITAI IR SUTARTIES SĄLYGOS“;

2.15. pakeisti VI skyriaus pavadinimą ir jį išdėstyti taip:

„VI SKYRIUS

LEIDIMŲ IŠDAVIMAS“;

2.16. pakeisti 41 punktą ir jį išdėstyti taip:

„41. Prašymą išduoti leidimą naudoti Taisyklių 13 punkte nurodytus išteklius, išskyrus požeminį geriamąjį gėlą, mineralinį ir gamybinį vandenį ir žemės gelmių šiluminę energiją, taip pat prašymą išduoti pakartotinį leidimą ir kitus dokumentus nagrinėja Lietuvos geologijos tarnybos sudaryta speciali komisija. Ji teikia Lietuvos geologijos tarnybai protokolą su išvada dėl leidimo išdavimo ir sutarties (-čių) sudarymo.“;

2.17. pakeisti 46.2 papunktį ir jį išdėstyti taip:

„46.2. Taisyklių 42.1 papunktyje nurodytu atveju − per 30 dienų nuo pareiškėjų rašytinio susitarimo pateikimo Lietuvos geologijos tarnybai, o jiems nesusitarus, − per 30 dienų nuo termino, skirto pareiškėjų rašytiniam susitarimui pateikti, pabaigos.“;

2.18. pakeisti VII skyriaus pavadinimą ir jį išdėstyti taip:

„VII SKYRIUS

ATSISAKYMAS IŠDUOTI LEIDIMĄ“;

2.19. pakeisti 49.2 papunktį ir jį išdėstyti taip:

„49.2. Taisyklių 42.1 papunktyje nurodytu atveju − per 30 dienų nuo pareiškėjų rašytinio susitarimo pateikimo Lietuvos geologijos tarnybai dienos, o jiems nesusitarus, − per 30 dienų nuo termino, skirto pareiškėjų rašytiniam susitarimui pateikti, pabaigos.“;

2.20. pakeisti 50 punktą ir jį išdėstyti taip:

„50. Pašalinus priežastis, dėl kurių leidimas neišduotas (išskyrus Taisyklių 48.4 ir 48.6 papunkčiuose nurodytus atvejus), galima bendrąja tvarka pateikti prašymą jį išduoti.“;

2.21. pakeisti VIII skyriaus pavadinimą ir jį išdėstyti taip:

„VIII SKYRIUS

LEIDIMŲ TURĖTOJŲ TEISĖS IR PAREIGOS“;

2.22. pakeisti IX skyriaus pavadinimą ir jį išdėstyti taip:

„IX SKYRIUS

LEIDIMŲ IR SUTARČIŲ SĄLYGŲ LAIKYMOSI PRIEŽIŪRA“;

2.23. pakeisti X skyriaus pavadinimą ir jį išdėstyti taip:

„X SKYRIUS

LEIDIMO GALIOJIMO SUSTABDYMAS ARBA PANAIKINIMAS“;

2.24. pripažinti netekusiu galios 641 punktą;

2.25. pakeisti 67 punktą ir jį išdėstyti taip:

„67. Taisyklių 63.1 ir 64.2.1 papunkčiuose numatytais atvejais leidimo turėtojo prašymas turi būti suderintas su Aplinkos ministerijos atitinkamo regiono aplinkos apsaugos departamentu ir Nacionalinės žemės tarnybos teritoriniu padaliniu dėl objekto žemės sklypo rekultivavimo ir likusių išteklių apsaugos. Prašymų derinti nebūtina, jeigu leidime nurodytas objektas yra naujas (nenaudotas).“;

2.26. pakeisti XI skyriaus pavadinimą ir jį išdėstyti taip:

„XI SKYRIUS

BAIGIAMOSIOS NUOSTATOS“.

Ministras Pirmininkas

Aplinkos ministras